b"\n_START_ARTICLE_\nManuel Tols\xc3\xa0\n_START_SECTION_\nBiografia\n_START_PARAGRAPH_\nVa estudiar a Val\xc3\xa8ncia a la Reial Acad\xc3\xa8mia de Belles Arts de Sant Carles i a la Reial Acad\xc3\xa8mia de Belles Arts de San Fernando de Madrid. Fou deixeble de Josep Puchol en la seua vessant d'escultor i de Ribelles, Gasc\xc3\xb3 i Gilabert en la d'arquitecte. Va ser escultor de c\xc3\xa0mara del rei, ministre de la Junta de comer\xc3\xa7, Moneda i Mines i acad\xc3\xa8mic a l'Acad\xc3\xa8mia de sant Ferran. L'any 1790 se'l nomena director de l'Acad\xc3\xa8mia de Sant Carles, acabada de crear a la Ciutat de M\xc3\xa8xic._NEWLINE_Surt de Cadis el 1791, i arriba al virregnat de Nova Espanya en 1791 amb llibres, instruments de treballs i c\xc3\xb2pies d'escultures cl\xc3\xa0ssiques del Vatic\xc3\xa0. Es casa amb Mar\xc3\xada Luisa de Sanz T\xc3\xa9llez de Gir\xc3\xb3n i Espinosa, al port de Veracruz. _NEWLINE_A la seua arribada l'ajuntament li encarrega supervisar les obres de drenatge i abastiment d'aigua de la Ciutat de M\xc3\xa8xic i la reforestaci\xc3\xb3 de l'Alameda Central, serveis pels quals no va rebre cap compensaci\xc3\xb3. Posteriorment es dedicaria a les distintes obres per les quals se'l coneix. Les seues obres arquitect\xc3\xb2niques s\xc3\xb3n recognoscibles. Tamb\xc3\xa9 fabric\xc3\xa0 mobles, realitz\xc3\xa0 ornaments per a esgl\xc3\xa9sies (canelobres, crucifixos, etc.) va fondre canons, obr\xc3\xad una casa de banys i una f\xc3\xa0brica de cotxes, i instal\xc2\xb7l\xc3\xa0 un forn de cer\xc3\xa0mica. _NEWLINE_Tols\xc3\xa0 va morir el 1816 d'una \xc3\xbalcera g\xc3\xa0strica i se'l soterr\xc3\xa0 al pante\xc3\xb3 del temple de la Santa Veracruz."